РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/371-14

5. новембар 2014. године

Б е о г р а д

З А П И С Н И К

50. СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО НАРОДНЕ СКУПШТИНЕ, ОДРЖАНЕ 5. НОВЕМБРА 2014. ГОДИНЕ

Седница је почела у 9,40 часова.

Седницом је председавао др Александар Мартиновић, председник Одбора.

Седници су присуствовали чланови Одбора: Мујо Муковић, заменик члана Верољуба Арсића, Драган Николић, Биљана Пантић Пиља, Светислав Вукмирица, Тања Томашевић Дамњановић, Владета Костић, заменик члана Жарка Мићина, Снежана Маловић, заменик члана проф. др Јанка веселиновића, Жарко Обрадовић, Неђо Јовановић, Петар Петровић, Балинт Пастор, Мирко Чикириз и Весна Бесаровић.

Седници нису присуствовали: Катарина Ракић, Александар Јаблановић и Весна Мартиновић, као ни њихови заменици.

Седници су присуствовали: Нела Кубуровић, помоћник министра, Јован Ћосић, начелник одељења и Златко Петровић, виши саветник у Министарству правде.

На предлог председника Одбора, једногласно је усвојен следећи

Д н е в н и р е д:

1. Разматрање амандмана на Предлог закона о изменама и допунама Закона о јавном бележништву, који је поднела Влада;

2. Разматрање амандмана на Предлог закона о изменама и допунама Закона о промету непокретности, који је поднела Влада.

Прва тачка дневног реда. Разматрање амандмана на Предлог закона о изменама и допунама Закона о јавном бележништву, који је поднела Влада.

Одбор је у складу са чланом 164. Пословника Народне скупштине размотрио амандмане на Предлог закона о изменама и допунама Закона о јавном бележништву и сматра да су у складу са Уставом и правним системом Републике Србије амандмани:

- на члан 1. који су заједно поднели народни посланици Борислав Стефановић, Весна Мартиновић и Балша Божовић;

- на члан 3. који је поднео народни посланик Драган Шутановац;

- на члан 3. који су заједно поднели народни посланици Борислав Стефановић, Весна Мартиновић и Балша Божовић;

- на члан 4. који су заједно поднеле народни посланици Гордана Чомић и Александра Јерков;

- на члан 4. који је поднео народни посланик Неђо Јовановић;

- на члан 4. који је поднео народни посланик Драган Шутановац;

- на члан 4. који су заједно поднели народни посланици Олена Папуга, Нада Лазић и Дејан Чапо;

- на члан 4. који су заједно поднели народни посланици Борислав Стефановић, Весна Мартиновић и Балша Божовић;

- на члан 5. који је поднео народни посланик Иван Јовановић;

- на члан 5. који су заједно поднели народни посланици Олена Папуга, Нада Лазић и Дејан Чапо.

Одбор је одлуку донео једногласно.

За известиоца Одбора на седници Народне скупштине одређен је председник Одбора.

Друга тачка дневног реда. Разматрање амандмана на Предлог закона о изменама и допунама Закона о промету непокретности, који је поднела Влада.

Одбор је у складу са чланом 164. Пословника Народне скупштине размотрио амандмане на Предлог закона о изменама и допунама Закона о промету непокретности и сматра да су у складу са Уставом и правним системом Републике Србије амандмани:

- на члан 1. који је поднео народни посланик Неђо Јовановић;

- на члан 1. који су заједно поднели народни посланици Борислав Стефановић, Весна Мартиновић и Балша Божовић;

- на члан 2. који је поднео народни посланик Неђо Јовановић;

- на члан 2. који су заједно поднели народни посланици Борислав Стефановић, Весна Мартиновић и Балша Божовић;

- на члан 3. који су заједно поднели народни посланици Борислав Стефановић, Весна Мартиновић и Балша Божовић;

- на члан 5. који је поднео Одбор за правосуђе, државну управу и локалну самоуправу.

Одбор је одлуку донео једногласно.

За известиоца Одбора на седници Народне скупштине одређен је председник Одбора.

Седница је завршена у 9,50 часова.

Саставни део овог записника чине стенографске белешке.

СЕКРЕТАР ПРЕДСЕДНИК

др Радоје Церовић др Александар Мартиновић